173. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 1637 της 7 Οκτ./16 Νοεμ. 1992 (ΦΕΚ Β΄ 676) Σύσταση, συγκρότηση, σύνθεση, λειτουργία, αρμοδιότητες και λοιπά θέματα Επιτροπής Ισοτιμιών. Έχοντας υπόψη: Ι.Τις διατάξεις του άρθρ. 2 παρ. 3στ, 7 παρ. 9δ,10 παρ. Ι του Νόμ. 2009/1992 «Εθνικό Σύστημα Επαγγελματικής Εκπαίδευσης και κατάρτισης και άλλες διατάξεις» (ΦΕΚ 18 Α΄). 2.Την αριθ. 21/15.9.1992 πράξη του Διοικητικού Συμβουλίου του Οργανισμού Επαγγελματικής Εκπαίδευσης και Κατάρτισης, αποφασίζουμε: Σελ. 444,886(α) Τεύχος 1226-Σελ. 108 Σύσταση, συγκρότηση, λειτουργία Επιτροπής Ισοτιμιών. Άρθρ.1.-1.Στην Κεντρική Υπηρεσία του Οργανισμού Επαγγελματικής Εκπαίδευσης και Κατάρτισης συνιστάται Επιτροπή Ισοτιμιών (Ε.Ι.) που αποτελείται από 11 μέλη που ορίζονται με τους αναπληρωτές τους. 2.Στην Επιτροπή αυτή, ως μέλη, μετέχουν μέλη ΔΕΠ των ΑΕΙ, ή μέλη ΕΠ των ΤΕΙ ή σύμβουλοι και πάρεδροι, μόνιμοι ή με θητεία του Παιδαγωγικού Ινστιτούτου ή σχολικοί σύμβουλοι Δευτεροβάθμιας Εκπαίδευσης ή μόνιμοι εκπαιδευτικοί Δευτεροβάθμιας Εκπαίδευσης ή εκπαιδευτικοί του Οργανισμού Επαγγελματικής Εκπαίδευσης και Κατάρτισης, ένας εκπρόσωπος της Γενικής Συνομοσπονδίας Εργατών Ελλάδος και ένας εκπρόσωπος του Συνδέσμου Ελληνικών Βιομηχανιών. Οι ανωτέρω εκπρόσωποι της ΓΣΕΕ και του ΣΕΒ ορίζονται από τους φορείς αυτούς μέσα σε 10 ημέρες από την σχετική έγγραφη πρόσκληση του Προέδρου του Ο.Ε.Ε.Κ. σε περίπτωση δε, που δεν ορίσουν τους εκπροσώπους τους μέσα στην προθεσμία αυτή, τότε η Ε.Ι. συγκροτείται και λειτουργεί νόμιμα χωρίς τα μέλη αυτά. Καθήκοντα γραμματέως της Ε.Ι. ασκεί υπάλληλος που υπηρετεί στον ΟΕΕΚ ή μόνιμος εκπαιδευτικός Δευτεροβάθμιας Εκπαίδευσης, που ορίζεται με τον αναπληρωτή του. 3.Ο Πρόεδρος, τα μέλη και ο γραμματέας της Επιτροπής μετά των αναπληρωτών των ορίζονται σύμφωνα με τις διατάξεις της παρ. Ι του άρθρ. 10 του Νόμ. 2009/1992 (ΦΕΚ 18 Α΄). Η θητεία του Προέδρου, των μελών και το γραμματέα της Επιτροπής είναι διετής. Είναι δυνατή η αντικατάσταση μέλους της Ε.Ι., οπότε το νέο μέλος διανύει τον υπόλοιπο χρόνο της θητείας του. 4.Η Ε.Ι. βρίσκεται σε απαρτία όταν τα παρόντα μέλη είναι περισσότερα από τα απόντα. Οι αποφάσεις της Ε.Ι. λαμβάνονται με την απόλυτη πλειοψηφία των παρόντων μελών της. Σε περίπτωση ισοψηφίας υπερισχύει η ψήφος του Προέδρου αυτής. 5.Καθήκοντα εισηγητή στην Ε.Ι. ασκεί το οριζόμενο από τον Πρόεδρο μέλους της επιτροπής ή ο ίδιος ο Πρόεδρος. 6.Στις συνεδριάσεις της Ε.Ι. μπορεί, μετά από πρόσκληση του Προέδρου αυτής, να συμμετέχουν, χωρίς δικαίωμα ψήφου, και εκπρόσωποι άλλων υπουργείων, οργανισμών και λοιπών φορέων δημοσίων και ιδιωτικών της ημεδαπής ή αλλοδαπής, εργοδοτών και εργαζομένων, καθώς επίσης και εκπρόσωποι των ενδιαφερομένων, προκειμένου να εκφράσουν τις απόψεις τους για θέματα που απασχολούν την επιτροπή. Επίσης η επιτροπή μπορεί για την συγκέντρωση στοιχείων και πληροφοριών που έχουν σχέση με το έργο της να επικοινωνεί με φορείς, δημόσιους και ιδιωτικούς της ημεδαπής ή αλλοδαπής. 32.Ε.α.173 Τεχνικές και Επαγγελματικές Σχολές Μέσης Εκπαίδευσης 7.Η Ε.Ι. συγκαλείται σε συνεδρίαση με απόφαση του Προέδρου αυτής, δύνανται δε να συνεδριάζει μέχρι 6 φορές τον μήνα. Οι συνεδριάσεις πραγματοποιούνται εκτός του ωραρίου λειτουργίας των δημοσίων υπηρεσιών, ή δε πρόσκληση των μελών γίνεται γραπτώς ή προφορικώς τουλάχιστον δύο ημέρες πριν την συνεδρίαση ή και αυθημερόν, εφόσον πρόκειται να συζητηθούν έκτακτα θέματα. 8.Στη γραμματεία της Ε.Ι. τηρείται αρχείο αποφάσεων αυτής καθώς και λοιπών παραστατικών στοιχείων και πράξεων που έχουν σχέση με το έργο και την δραστηριότητα που αναπτύσσει η επιτροπή αυτή. 9.Στον Πρόεδρο, τα μέλη, τον γραμματέα και τον αναπληρωτή γραμματέα καταβάλλεται για κάθε συμμετοχή τους σε συνεδρίαση της Ε.Ι., αποζημίωση 5.000 δρχ. 10.Τα μέλη της Ε.Ι. (τακτικά και αναπληρωματικά), εφόσον το επιθυμούν, απαλλάσσονται από κάθε διοικητικό έργο στα σχολεία που υπηρετούν και από το διδακτικό έργο που αναλογεί σε μία ημέρα (ήτοι 1/5 του προβλεπομένου εβδομαδιαίου ωραρίου διδασκαλίας) και διατίθενται μία ημέρα την εβδομάδα (ανάλογα με τα θέματα και τις συνεδριάσεις της Ε.Ι. και σε συνεννόηση με τα σχολεία), στον Ο.Ε.Ε.Κ. για την απασχόλησή τους αποκλειστικά με το παραπάνω έργο. Έργο της Επιτροπής Ισοτιμιών. Άρθρ.2.-Έργο της Επιτροπής Ισοτιμιών είναι: 1.Η χορήγηση, μετά από επεξεργασία σχετικών στοιχείων και αιτήσεων που υποβάλλονται στον Οργανισμό Επαγγελματικής Εκπαίδευσης και Κατάρτισης, Ισοτιμίας ή κατάταξης κατόχων τίτλων σπουδών της Δευτεροβάθμιας Τεχνικής και Επαγγελματικής Εκπαίδευσης (Τ.Ε.Ε.) ημεδαπής και αλλοδαπής ή τίτλων σπουδών των Κατωτέρων και Μέσων Σχολών που λειτούργησαν μέχρι την ισχύ του Νόμ. 576/77 (ΦΕΚ 102 Α΄), καθώς και των Σχολών που λειτούργησαν με τον Νόμ. 576/77 και με τον Νόμ. 1566/85 (ΦΕΚ 167 Α΄) με τίτλους σπουδών Τεχνικών και Επαγγελματικών Λυκείων (ΤΕΛ) κλάδου ειδίκευσης, Ενιαίων Πολυκλαδικών Λυκείων (ΕΠΛ) των Τεχνικών και Επαγγελματικών Σχολών (ΤΕΣ) του Νόμ. 1566/85 και τέλος με τίτλους Σχολών που προβλέπονται στον Νόμ. 576/77 και στο Ν.Δ. 580/70. 2.Ο καθορισμός των απαιτούμενων για κάθε περίπτωση ισοτιμίας ή κατάταξης στοιχείων και λοιπών δικαιολογητικών από τους ενδιαφερομένους ή τις υπηρεσίες και λοιπές αρχές. 3.Οι ενδιαφερόμενοι, προκειμένου να εξετασθεί το αίτημά τους για ισοτιμία ή κατάταξη σύμφωνα με τα προβλεπόμενα στη απόφαση αυτή, θα πρέπει να προσκομίζουν στην Ε.Ι. όλα τα αναφερόμενα στην προηγούμενη παράγραφο στοιχεία και σχετικά δικαιολογητικά. 4.α)Η Ε.Ι. αποφασίζει για τα θέματα αρμοδιότητάς της, σύμφωνα με τις διατάξεις της παρούσας απόφασης, και οι σχετικές αποφάσεις της εκτελούνται με πράξη του Προέδρου αυτής. β)Η ισοτιμία ή κατάταξη θα χορηγείται απευθείας στον ενδιαφερόμενο (χωρίς εισαγωγή του σχετικού θέματος προς συζήτηση στην Ε.Ι.) με πράξη του Προέδρου αυτής εφόσον υπάρχει προγενέστερη όμοια απόφαση της Επιτροπής ή άλλης αρμόδιας υπηρεσίας του Υπουργείου Εθνικής Παιδείας και Θρησκευμάτων. 5.Για την αναγνώριση ημεδαπών και αλλοδαπών τίτλων Τ.Ε.Ε. καταβάλλεται από τους ενδιαφερόμενους παράβολο, το ύψος και ο τρόπος καταβολής του οποίου, καθορίζεται σύμφωνα με την παρ. 2β του άρθρ. 5 του Νόμ. 2009/92 (ΦΕΚ 18 Α). 6.Με απόφαση του Προέδρου της Ε.Ι. και με την επιφύλαξη των διατάξεων της παρούσης απόφασης, καθορίζονται ο τρόπος και οι λεπτομέρειες άσκησης του έργου αυτής. 7.Κατά τα λοιπά, η ως άνω, Επιτροπή Ισοτιμιών λειτουργεί σύμφωνα με τις γενικές διατάξεις περί συλλογικών οργάνων του δημοσίου. Κάλυψη δαπάνης. Άρθρ.3.-1.Από τις διατάξεις αυτής της απόφασης προκαλείται δαπάνη σε βάρος του προϋπολογισμού του Νομικού Προσώπου Δημοσίου Δικαίου «Οργανισμός Επαγγελματικής Εκπαίδευσης και Κατάρτισης» ύψους 360.000 δρχ. περίπου για το τρέχον οικονομικό έτος και 4.320.000 δρχ. περίπου για καθένα από τα επόμενα οικονομικά έτη. 2.Για την ανωτέρω δαπάνη έχει εγγραφεί πίστωση στον προϋπολογισμό του Νομικού Προσώπου Δημοσίου Δικαίου «Οργανισμός  Επαγγελματικής Εκπαίδευσης και Κατάρτισης» ύψους 60.000.000 δρχ. με τα στοιχεία «Αποζημίωση για συμμετοχή σε συμβούλια ή επιτροπές ή ομάδες εργασίας (άρθρ. 7. και 10 Νόμ. 2009/92), (Φορέας 0260 ΚΑΕ 0264). Άρθρ.4.-Η ισχύς της απόφασης αυτής αρχίζει από τη δημοσίευσή της στη Εφημερίδα της Κυβερνήσεως. 